# Bežigrad

### Iz Wikipedije, proste enciklopedije

Bežigrad (včasih tudi za Bežigradom - napačno je reči v Bežigradu) je ena izmed severnih četrti Ljubljane.

Obsega področje med južno železnico na jugu, gorenjsko oziroma kamniško železnico na zahodu, mestno obvoznico na severu ter Šmartinsko cesto in pokopališčem Žale na vzhodu. Razteza se na obeh straneh Dunajske ceste, ki je njegova centralna os in glavna prometna žila. Med drugim spadajo vanj ožji (stari) Bežigrad, Brinje, Nove Stožice/BS3 in Savsko naselje. K širše pojmovanemu Bežigradu se včasih prišteva tudi severna ljubljanska predmestja Stožice, Ježica in Črnuče.

Četrt je pretežno stanovanjska. Vzdolž Dunajske ceste so na nekaterih odsekih gosto postavljeni poslovni in trgovinski objekti. Na severozahodnem delu leži manjša industrijska cona. Pozidava je večinoma nizka (do 5 nadstropij), prevladujejo samostojne in vrstne hiše. Večja naselja stanovanjskih blokov so koncentrirana na vzhodnem robu - Nove Stožice/BS3 in Savsko naselje. Bežigrad spada med najbolj zelene predele Ljubljane.

Med pomembnejše bežigrajske kulturne ustanove in znamenitosti vštevamo Plečnikov Centralni stadion Bežigrad, Gimnazijo Bežigrad, Navje, nedograjeni Plečnikov Akademski kolegij (Baragovo semenišče), Plečnikove Žale in Gospodarsko razstavišče. V predelu starejšega dela Bežigrada stoji veliko lepih vil iz medvojnega obdobja. Še posebej pa izstopa Hranilniška ulica, ki je najstarejša bežigrajska ulica in je nastala v osemdesetih letih 19. stoletja.

## [uredi] Povezave

- Četrtna skupnost Bežigrad

  Ta članek, ki se nanaša na Ljubljano, je škrbina; Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../b/e/%C5%BE/Be%C5%BEigrad.html«

Kategorije: Škrbine o Ljubljani | Četrtne skupnosti Ljubljane | Bežigrad

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje